open-index/open-wikipedia-markdown huggingface dataset:
Άγιος Νικόλαος Σπαθάδων Τρικάλων

Ο **Άγιος Νικόλαος** είναι οικισμός της τοπικής κοινότητας Σπαθάδων, της δημοτικής ενότητας (τέως δήμου) Παραληθαίων, του δήμου Τρικκαίων, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα *Καλλικράτης*.. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Καλαμπάκας του νομού Τρικάλων, στο γεωγραφικό διαμέρισμα Θεσσαλίας.
*Μέχρι το 1912 ο οικισμός ονομαζόταν *Βεραντζί*, μέχρι το 1928 *Βερεντζής* και μέχρι το 1955 ονομαζόταν *Κοιλάδα*.
## Γεωγραφικά στοιχεία
Ο Άγιος Νικόλαος είναι ημιορεινός οικισμός στο κεντρικό τμήμα του νομού Τρικάλων. Βρίσκεται κοντά στους νοτιοδυτικούς πρόποδες των Αντιχασίων, στη δυτική όχθη του ποταμού Ληθαίου και ανατολικά της Καλαμπάκας, πάνω στην επαρχιακή οδό Θεόπετρας-Κονισκού και σε μέσο σταθμικό υψόμετρο 260 μέτρα. Απέχει 23 χλμ. περίπου Β.ΒΔ. των Τρικάλων.  
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως *Βεραντζί* και προσαρτήθηκε στον δήμο Αιγινίου του νομού Τρικάλων. Το 1912 μετονομάστηκε σε *Βερεντζής*, το 1928 σε *Κοιλάδα* και το 1955 μετονομάστηκε σε *Άγιος Νικόλαος*. Το 1976 προσαρτήθηκε στην κοινότητα Σπαθάδων. Με το ΦΕΚ 244Α - 04/12/1997 αποσπάστηκε από την κοινότητα Σπαθάδων και προσαρτήθηκε στον δήμο Παραληθαίων. Με το ΦΕΚ 87Α - 07/06/2010 αποσπάστηκε από τον δήμο Παραληθαίων και προσαρτήθηκε στον δήμο Τρικκαίων.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων
Ετούτα

Η **Ετούτα** (βασίλευσε 169 π.Χ. - 168 π.Χ.) ήταν βασίλισσα των Αρδιαίων στην Ιλλυρία χάρη στον γάμο της με τον τελευταίο βασιλιά Γένθιο, ήταν πριγκίπισσα των Δάρδανων, πατέρας της ήταν ο βασιλιάς Μονούνιος Β΄. Η Ετούτα είχε στόχο να παντρευτεί τον αδελφό του βασιλιά Πλάτωρ, ωστόσο ο Γένθιος τον δολοφόνησε με δόλο και την παντρεύτηκε ο ίδιος (169 π.Χ.). Ο στόχος του Γένθιου ήταν να εξασφαλίσει την διαδοχή της δυναστείας αλλά όπως γράφει ο Τίτος Λίβιος ζήλεψε όταν είδε τον αδελφό του να παντρεύεται την πριγκίπισσα της πανίσχυρης Ιλλυρικής φυλής που θα του έφερνε και την κληρονομιά της. Τελικά αυτό δεν έγινε επειδή ο Γένθιος συμμάχησε με τον μεγάλο εχθρό του πεθερού του Περσέα της Μακεδονίας. Μετά την ήττα του συζύγου της από την Ρωμαϊκή Δημοκρατία και την καθαίρεση του τον συνόδευσε στην Ιταλία. Η βασιλική οικογένεια μεταφέρθηκε αρχικά στο Σπολέτο αλλά λόγω της αντίδρασης του τοπικού πληθυσμού μεταφέρθηκαν στο Γκούμπιο όπου παρέμειναν μέχρι τον θάνατο τους.

## Παραπομπές



## Πηγές

*The Illyrians by J. J. Wilkes, 1992

Κατηγορία:Βασίλισσες της Ιλλυρίας
Αγαθάγγελος Κοζάκης-Τυπάλδος

μικρογραφία|Αγαθάγγελος Κοζάκης Τυπάλδος

Ο **Αγαθάγγελος Κοζάκης-Τυπάλδος** (Ληξούρι 1771- Ιεροσόλυμα 1865) ήταν από το 1808 τιτουλάριος επίσκοπος Τριπόλεως του Οικουμενικού Πατριαρχείου, τοποτηρητής Κεφαλλονιάς (1818-1821) και το 1817 μυήθηκε στη Φιλική Εταιρεία, της οποίας υπήρξε δραστήριο μέλος.

## Πρώτα χρόνια
Κατά κόσμον Ανδρέας γεννήθηκε στο Ληξούρι το 1771. Ήταν γιος του Γεωργίου και της Μαρίας Τυπάλδου Κιάπλια. Από μικρό παιδί αφιερώθηκε στα θεία. Ασχολήθηκε και με την αγιογραφία, όπως αποδεικνύει προσωπογραφία του Ευγένιου Βούλγαρη που φέρει την υπογραφή του. Διδάχτηκε τα πρώτα του γράμματα στο Ληξούρι, όπου αποδείχτηκε ιδιαίτερα φιλομαθής από τη φύση του. Αργότερα επισκέφτηκε διάφορα μοναστήρια της Ανατολής και έγινε μοναχός σε ένα από αυτά. Το 1806 μετέβη στην Κωνσταντινούπολη ύστερα από προτροπή του Μητροπολίτη Κεφαλληνίας Ιωαννίκιου, για να διαπραγματευτεί κάποιες σπουδαίες υποθέσεις της Μητρόπολης, και μετά από πρόσκληση του Οικουμενικού Πατριάρχη Κωνσταντινουπόλεως έγινε εφημέριος στο Σταυροδρόμι, όπου κατόρθωσε να αναγείρει εκ βάθρων τον ναό.

## Σταδιοδρομία

Τον Οκτώβριο του 1808 χειροτονήθηκε από τον Πατριάρχη Καλλίνικο Δ΄ τιτουλάριος Επίσκοπος Τριπόλεως, Βοηθός Επίσκοπος της Αρχιεπισκοπής Κωνσταντινουπόλεως και Χωρεπίσκοπος Σταυροδρομίου (Πατριαρχικός Κώδικας Π. Αρχ.Θ΄ σελ.257) Το 1817 μετά τον θάνατο του Μητροπολίτη Ιωαννίκιου μετέβη στην Κεφαλλονιά και στις 8 Ιουλίου 1818 ονομάστηκε από το Πατριαρχείο Κωνσταντινούπολης τοποτηρητής του θρόνου. Εκείνη την περίοδο μυήθηκε και στη Φιλική Εταιρεία με έντονη δράση. Ανέλαβε μάλιστα να προωθήσει ένοπλους Κεφαλλονίτες στην Πελοπόννησο. Η δραστηριότητά του όμως προκάλεσε την οργή των Άγγλων, που κατείχαν τότε τα Επτάνησα, οι οποίοι τον καταδίκασαν σε εξορία. Τότε έφυγε για τη Βενετία, όπου φιλοξενήθηκε από τον μητροπολίτη Δαλματίας, ο οποίος τον γνώρισε σε κύκλο διαπρεπών ομογενών, στον αυτοκράτορα της Αυστρίας Φραγκίσκο, που διέμενε στη Βενετία και ο Ιωάννης Καποδίστριας τον συνέστησε στον τσάρο της Ρωσίας, Αλέξανδρο Α΄. Το 1824, αφού μάταια περίμενε να αναλάβει πάλι τα ηνία του μητροπολιτικού θρόνου της Κεφαλλονιάς, ακολούθησε τον τσάρο στη Ρωσία, διορίστηκε βοηθός επίσκοπος στην Κριμαία και απέκτησε τη ρωσική ιθαγένεια. Το 1825 ανέλαβε τη διαχείρηση της Ιεράς Μονής του Αγίου Γεωργίου στο Βαλουκλαβά, όπου και διέμεινε μέχρι τον Δεκέμβριο του 1853. Διακρίθηκε στον Κριμαϊκό πόλεμο, όπου διορίστηκε πνευματικός του Στόλου και παρέμεινε στην πόλη της Σεβαστούπολης καθ' όλη τη διάρκεια της πολιορκίας της και τιμήθηκε με πολλά παράσημα με σημαντικότερο αυτό του Αγίου Γεωργίου. Με το τέλος του Κριμαϊκού πολέμου, το 1856, μετέβη στους Αγίους Τόπους για να προσκυνήσει και εγκαταστάθηκε στα Ιεροσόλυμα, όπου έζησε για εννέα χρόνια, μέχρι το τέλος της ζωής του στις 20 Μάϊου 1865. Θάφτηκε στο Όρος Σιών και στην κηδεία του εκφωνήθηκε λόγος του Γρηγορίου Παλαμά.

## Προσωπική ζωή

Ήταν αδερφός του ιατρού και πρωτεργάτη της Ελληνικής Επανάστασης, Γεωργίου Τυπάλδου Κοζάκη.

## Παραπομπές


3. '''Ο Θεοφιλέστατος Επίσκοπος Τριπόλεως κυρός Αγαθάγγελος. (1771-1865).'''

Κατηγορία:Αγωνιστές του 1821
Άγιος Νικόλαος Αδαμίου Αργολίδας

Ο ** Άγιος Νικόλαος** είναι οικισμός της τοπικής κοινότητας Αδαμίου, της δημοτικής ενότητας (τέως δήμου) Ασκληπιείου, του δήμου Επιδαύρου, της περιφερειακής ενότητας (τέως νομού) Αργολίδας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ναυπλίας του νομού Αργολίδος, στο γεωγραφικό διαμέρισμα Πελοποννήσου. Στην απογραφή του 2011 ο οικισμός καταγράφηκε χωρίς κατοίκους.
## Γεωγραφικά στοιχεία
Ο Άγιος Νικόλαος είναι ημιορεινός οικισμός στο ανατολικοκεντρικό τμήμα του νομού Αργολίδας. Βρίσκεται στους βόρειους πρόποδες του υψώματος «Λυκάλωνα» (432 μέτρα) και στην ανατολική όχθη του ρέματος «Γιαννακάκης», πάνω στον επαρχιακό δρόμο Κάντιας-Αδαμίου και σε μέσο σταθμικό υψόμετρο 160 μέτρα. 
## Πληθυσμός

Όπως φαίνεται, ο μεγαλύτερος πληθυσμός του οικισμού καταγράφτηκε το 1981 όταν και αναγνωρίστηκε, ενώ κατά τις επόμενες απογραφές μειώθηκε σημαντικά μέχρι που κατέγραψε 0 κατοίκους το 2011. 

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1845 και προσαρτήθηκε  στον δήμο Επιδαύρου του τέως νομού Αργολίδος & Κορινθίας. Το 1870 καταργήθηκε, επανασυστάθηκε το 1928 για να καταργηθεί εκ νέου το 1940. Επανασυστάθηκε το 1981 και προσαρτήθηκε στην κοινότητα Αδαμίου του νομού Αργολίδος. Με το ΦΕΚ 244Α - 04/12/1997 ο οικισμός αποσπάστηκε από την  κοινότητα Αδαμίου και προσαρτήθηκε στον δήμο Ασκληπιείου. Με το ΦΕΚ 87Α - 07/06/2010 ο οικισμός αποσπάστηκε από τον δήμο Ασκληπιείου και προσαρτήθηκε στον δήμο Επιδαύρου.
## Παραπομπές

## Πηγές
* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* eetaa.gr

Κατηγορία:Χωριά της περιφερειακής ενότητας Αργολίδας
Κατηγορία:Δήμος Επιδαύρου
Σπαρτεΐνη

μικρογραφία|250x250εσ|Η χημική δομή της (-)-σπαρτεΐνης.
Η **σπαρτεΐνη** (αγγλ. *sparteine*) είναι χημική ένωση που ανήκει στα αλκαλοειδή. Αποτελεί έναν αντιαρρυθμικό παράγοντα κατηγορίας 1α, δηλ. είναι αναστολέας διαύλων του νατρίου. Είναι αλκαλοειδές και μπορεί να εκχυλισθεί από το φυτό, *Cytisus scoparius* (το κοινό *σπάρτο*, ή κύτισος το σάρωθρο).

Είναι επίσης το κυρίαρχο αλκαλοειδές του είδους *Lupinus mutabilis* και θεωρείται ότι χηλώνει τα δισθενή κατιόντα ασβεστίου και μαγνησίου. Δεν είναι εγκεκριμένο από τον Αμερικανικό Οργανισμό Φαρμάκων (FDA) για ανθρώπινη χρήση ως αντιαρρυθμικός παράγων και δεν περιλαμβάνεται στην ταξινόμηση κατά *Vaughan Williams* αντιαρρυθμικών φαρμάκων.

Χρησιμοποιείται ως χειρόμορφος υποκαταστάτης στην οργανική χημεία, ειδικά σε συνθέσεις που περιλαμβάνουν οργανολιθιακές ενώσεις (δηλ. οργανικές ενώσεις μαζί με λίθιο).
εναλλ.=|δεξιά|με-πλαίσιο| Η προτεινόμενη οδός βιοσύνθεσης της σπαρτεΐνης.
Η σπαρτεΐνη είναι ένα αλκαλοειδές λούπινου που περιέχει ένα σύστημα τετρακυκλικού δακτυλίου δις-κινολιζιδίνης που προέρχεται από τρεις αλυσίδες C5 λυσίνης, ή πιο συγκεκριμένα τη L-λυσίνη. Το πρώτο ενδιάμεσο στη βιοσύνθεση είναι η καδαβερίνη, το προϊόν αποκαρβοξυλίωσης της λυσίνης που καταλύεται από το ένζυμο, *αποκαρβοξυλάση*, της λυσίνης (LDC). Τρεις μονάδες πτωματίνης χρησιμοποιούνται για τον σχηματισμό του σκελετού της κινολιζιδίνης. Ο μηχανισμός σχηματισμού έχει μελετηθεί ενζυματικά, καθώς και με πειράματα ιχνηθέτη, αλλά η ακριβής οδός σύνθεσης παραμένει ακόμα ασαφής.

## Παραπομπές


Κατηγορία:Αλκαλοειδή
Σκοπαρόνη

μικρογραφία|350x350εσ|Η χημική δομή της σκοπαρόνης.
Η **σκοπαρόνη** (αγγλ. *6,7-dimethylesculetin, esculetin dimethyl ether, scoparone, escoparone*) είναι φυσική οργανική ένωση με το μοριακό τύπο C11H10O4. Χημικά ανήκει στις κουμαρίνες και ονομάζεται *6,7- διμεθοξυκουμαρίνη*.

Απαντάται στο βοτανικό είδος *Artemisia scoparia* που ευδοκιμεί στην Κίνα και έχει μελετηθεί για τις πιθανές φαρμακολογικές του ιδιότητες, συμπεριλαμβανομένης της ανοσοκαταστολής και της χαλάρωσης των αγγείων. Σκοπαρόνη έχει επίσης απομονωθεί από ένα φυτικό είδος αλλαμάνδης *(Allamanda schottii*).

## Παραπομπές


Κατηγορία:Λακτόνες
Κατηγορία:Αρωματικές ενώσεις
Άγιος Νικόλαος Βιάννου Ηρακλείου

Ο **Άγιος Νικόλαος** είναι οικισμός της Κοινότητος Άνω Βιάννου του Δήμου Βιάννου και της τέως Επαρχίας Βιάννου στην Περιφερειακή Ενότητα Ηρακλείου της Κρήτης. 
## Γεωγραφία
Ο Άγιος Νικόλαος είναι οικισμός στο νοτιοανατολικό τμήμα του νομού Ηρακλείου. Βρίσκεται στις πλαγιές της κορυφής «Κέρατο» (621 μ.), ανατολικά του επαρχιακού δρόμου Άνω Βιάννου-Κερατόκαμπου και σε μέσο σταθμικό υψόμετρο 300 μέτρων. Απέχει 62 χιλιόμετρα περίπου νοτιοανατολικά του Ηρακλείου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Άνω Βιάννου του νομού Ηρακλείου. Με το ΦΕΚ 244Α - 04/12/1997 αποσπάστηκε από την κοινότητα Άνω Βιάννου και προσαρτήθηκε στον δήμο Βιάννου.

## Αξιοθέατα
*Η εκκλησία του Αγίου Ραφαήλ βόρεια του οικισμού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Χάρτες «ROAD» (Κρήτη 1:250.000)
*eetaa.gr

Κατηγορία:Δήμος Βιάννου
Κατηγορία:Χωριά της περιφερειακής ενότητας Ηρακλείου
Άγιος Νικόλαος Στερνών Ηρακλείου

Ο **Άγιος Νικόλαος** είναι οικισμός της κοινότητας Στερνών, της δημοτικής ενότητας (τέως δήμου) Κόφινα, του δήμου Γόρτυνας, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μονοφατσίου του νομού Ηρακλείου, στο γεωγραφικό διαμέρισμα Κρήτης. Στις τελευταίες απογραφές ο οικισμός έχει καταγραφεί χωρίς κατοίκους.
## Γεωγραφία
Ο Άγιος Νικόλαος είναι ορεινός, ακατοίκητος οικισμός στο νότιο τμήμα του νομού Ηρακλείου. Βρίσκεται στις βόρειες κλιτύς του Κόφινα, στον επαρχιακό χωματόδρομο προς τις Στέρνες και σε μέσο σταθμικό υψόμετρο 770. Απέχει 52 χλμ. περίπου Ν. του Ηρακλείου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Σταβγιών του νομού Ηρακλείου. Το 1927 προσαρτήθηκε στην κοινότητα Στερνών. Το 1951 ο οικισμός καταργήθηκε για να επανασυσταθεί το 1991. Με το ΦΕΚ 244Α - 04/12/1997 αποσπάστηκε από την κοινότητα Στερνών και προσαρτήθηκε στον δήμο Κόφινα. Με το ΦΕΚ 87Α - 07/06/2010 αποσπάστηκε από τον δήμο Κόφινα και προσαρτήθηκε στον δήμο Γόρτυνας.

## Αξιοθέατα
*Η μονή Αγίου Νικολάου νότια του οικισμού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Χάρτες «ROAD» (Κρήτη 1:250.000)
*eetaa.gr

Κατηγορία:Δήμος Γόρτυνας
Κατηγορία:Χωριά της περιφερειακής ενότητας Ηρακλείου
Βοραρεφιλία

[μικρογραφία| Ένα παράδειγμα βοραρεφιλικού έργου τέχνης σε στυλ [μάνγκα]]
Η **βοραρεφιλία** (συχνά με συντομία ως **βόρε**) είναι παραφιλία που χαρακτηρίζεται από την ερωτική επιθυμία να καταβροχθιστεί κάποιος από, ή μερικές φορές να καταβροχθίσει προσωπικά, άλλο άτομο ή πλάσμα, ή μια ερωτική έλξη στη διαδικασία του φαγητού ως γενική πρακτική. Δεδομένου ότι οι βοραρέφιλες φαντασιώσεις συνήθως δεν μπορούν να εκτελεστούν στην πραγματικότητα, εκφράζονται συχνά σε ιστορίες ή σχέδια που μοιράζονται στο Διαδίκτυο. Η λέξη *vorarephilia* προέρχεται από το λατινικό *vorare* (το «καταπίνω» ή «καταβροχθίζω») και την αρχαία ελληνική φιλία (*philía*, «αγάπη»).

Η φαντασία συνήθως περιλαμβάνει το θύμα να καταβροχθίζεται ολόκληρο, αν και περιστασιακά τα θύματα μασιώνται και η πέψη μπορεί ή όχι να περιλαμβάνεται. Οι φαντασιώσεις βόρε διαχωρίζονται από τον σεξουαλικό κανιβαλισμό επειδή το ζωντανό θύμα συνήθως καταβροχθίζεται ολόκληρο. Ο καταβροχθητής είναι μερικές φορές άνθρωπος, αλλά ζώα, δράκοι, γιγάντια φίδια και άλλα πλάσματα μπορούν επίσης να εμφανίζονται συχνά σε αυτές τις φαντασιώσεις. Μετά την καταβρόχθιση, η διευρυμένη κοιλιά του καταβροχθητή συχνά περιγράφεται με μεγάλη προσοχή.

Η βοραρεφιλία απολαμβάνετε συχνότερα μέσω εικόνων, ιστοριών, βίντεο και βιντεοπαιχνιδιών και μπορεί να εμφανιστεί στα mainstream μέσα. Σε ορισμένες περιπτώσεις, η βοραρεφιλία μπορεί να περιγραφεί ως παραλλαγή της μακροφιλίας και μπορεί να συνδυαστεί με άλλες παραφιλίες. Πέρα από τη μακροφιλία, οι φαντασιώσεις της βοραρεφιλίας έχουν συχνά θέματα BDSM, μικροφιλία, φετιχισμό εγκυμοσύνης, ανθρωπομορφισμό, «ξεγέννημα» (επιθυμία να καταβροχθιστεί κάποιος ολόκληρος στον κόλπο και να επιστρέψει στη μήτρα) και σεξουαλικό κανιβαλισμό.

Μια ανάλυση μελέτης περίπτωσης συνέδεσε τη φαντασίωση με τον σεξουαλικό μαζοχισμό και πρότεινε ότι θα μπορούσε να υποκινηθεί από την επιθυμία να συγχωνευτεί με έναν πιο ισχυρό εαυτό ή να ξεφύγει οριστικά από τη μοναξιά. Χωρίς «καμία γνωστή θεραπεία» για τους βοραρέφιλους που αισθάνονται άρρωστοι με τη σεξουαλικότητά τους, ψυχολόγοι στο Κέντρο Εθισμού και Ψυχικής Υγείας του Τορόντο συνέστησαν να προσπαθήσουν να «προσαρμόσουν, αντί να αλλάξουν ή να καταπιέσουν» το σεξουαλικό ενδιαφέρον. Φάρμακα για τη μείωση της λίμπιντο θα μπορούσε να χρησιμοποιηθεί εάν κριθεί απαραίτητο.

## Δείτε επίσης

* Ανθρωποφαγία
* Αυτασασινοφιλία
* Μακροφιλία
* Οφιδιοφιλία

## Παραπομπές
* 


Κατηγορία:Παραφιλίες
Κατηγορία:Ερωτικός φετιχισμός
Παξιμάδι νήσος βόρειας Κρήτης

Το **Παξιμάδι** είναι νησί που βρίσκεται στη βόρεια Κρήτη, στον νομό Ηρακλείου.

## Μυθολογία
Σύμφωνα με τον μύθο, όταν ο Δίας δημιούργησε τη Ντία είχε σκοπό να σκοτώσει όλους τους Κρητικούς, αφού τους είδε να κυνηγούν με τόξα και ακόντια τους αγαπημένους του αίγαγρους, τα παιδιά της Αμάλθειας που τον έθρεψε με το γάλα της όταν κρύβονταν από τον πατέρα του τον Κρόνο στο σπήλαιο Δικταίο Άντρο. Τότε έριξε στο πέλαγος ένα κεραυνό και ένα τεράστιο τέρας (η Ντία) αναδύθηκε με σκοπό να καταστρέψει τους Κρητικούς. Ο Ποσειδώνας είπε στο Δία: «Πατέρα και βασιλιά μου πως μπορείς να αφανίσεις τους Κουρήτες έτσι θα τους ξεπληρώσεις ότι καλό σου έκαμαν;». Ο Δίας αμέσως άλλαξε γνώμη. Τότε πήρε δύο κομμάτια παξιμάδι και τα πέταξε ανοικτά της Κρήτης. Όταν λοιπόν πήγε το τέρας να τα φάει, αυτός με ένα κεραυνό το πέτρωσε μαζί με τα παξιμάδια. Έτσι, γεννήθηκε η Ντία και τα δύο νησάκια, το Παξιμάδι και το Πεταλίδι.

## Παραπομπές

Κατηγορία:Νησίδες της Κρήτης
Σκρβίλνο

Το **Σκρβίλνο** (πολωνικά: Skrwilno) είναι χωριό του Πόβιατ Ρίπιν, στο Βοεβοδάτο Κουγιαβίας-Πομερανίας της βορειοκεντρικής Πολωνίας. Είναι η έδρα της Γκμίνα Σκρβίλνο. Απέχει περίπου 12 χιλιόμετρα νοτιοανατολικά του Ρίπιν και 66 χιλιόμετρα  ανατολικά του Τόρουν.

Το χωριό έχει πληθυσμό περίπου 1.700 κατοίκους.

## Ιστορία
αριστερά|μικρογραφία| Πρώην μεσαιωνικό οχυρό
Το Σκρβίλνο χρονολογείται από τον Μεσαίωνα, όταν ήταν πολωνικό προπύργιο. Το οχυρό χτίστηκε πιθανώς από τον πρώτο ιστορικό Πολωνό ηγεμόνα Μιέσκο Α΄ της Πολωνίας τον 10ο αιώνα.

Κατά τη διάρκεια της σουηδικής εισβολής στην Πολωνία, το 1658, οι Σουηδοί δολοφόνησαν τον ντόπιο Πολωνό ιερέα Βαλέριαν Τσάπσκι.

Κατά τη διάρκεια της κατοχής της Πολωνίας (Β΄ Παγκόσμιος Πόλεμος), μεταξύ 15 Οκτωβρίου και 15 Νοεμβρίου 1939, οι Γερμανοί πραγματοποίησαν μαζικές εκτελέσεις Πολωνών από το Ρίπιν, το Βομπζέζνο, τη Μπροντνίτσα και το Σκρβίλνο στο χωριό (βλ. *[[ναζιστικά εγκλήματα κατά του πολωνικού έθνους]]*). Επίσης, στο χωριό θάφτηκαν Πολωνοί που δολοφονήθηκαν στο Ρίπιν. Οι Γερμανοί κατέστρεψαν και το ιστορικό παλάτι.

Το 1961, μια συλλογή από χρυσά και ασημένια επιτραπέζια σκεύη, κοσμήματα και μαργαριτάρια του 16ου και 17ου αιώνα, βρέθηκε στο μεσαιωνικό οχυρό. Ονομάστηκε «Θησαυρός του Σκρβίλνο» και θεωρείται ένας από τους πιο πολύτιμους θησαυρούς που βρέθηκαν στην Πολωνία τον 20ο αιώνα. Ο θησαυρός ανήκε στην Πολωνή ευγενή Ζόφια Πιβόβα, η οποία πιθανότατα τον έθαψε κατά τη διάρκεια της σουηδικής εισβολής στην Πολωνία γύρω στο 1655. Εκτίθεται στο Περιφερειακό Μουσείο του Τόρουν.

## Παραπομπές


Κατηγορία:Χωριά της Πολωνίας
Κατηγορία:Εγκλήματα πολέμου των Ναζί στην Πολωνία
Επαναγωγή

Η **Eπαναγωγή** (δηλ. επιστροφή), πιο σωστά η *Εισαγωγή [τού νόμου]* (δηλ. Εισαγωγή στο Δίκαιο) είναι ένα βιβλίο Βυζαντινού Δικαίου που εκδόθηκε το 886. Ξεκίνησε επί Βασιλείου Α΄ του *Μακεδόνα* (βασ. 867–886) και ολοκληρώθηκε από τον γιο και διάδοχό του Λέοντα ΣΤ΄ τον *Σοφό* (βασ. 886–912). Όπως υποδηλώνει το όνομά της, προοριζόταν να είναι μία εισαγωγή των *[[Βασιλικά (νομοθετήματα)|Βασιλικών]]* νομοθετημάτων, που δημοσιεύτηκε αργότερα κατά τη διάρκεια της βασιλείας του Λέοντα ΣΤ΄.  

Το έργο, οργανωμένο σε 40 τόμους, καλύπτει σχεδόν όλους τους τομείς τού δικαίου και προοριζόταν ρητά να αντικαταστήσει την προηγούμενη *[[Βυζαντινό δίκαιο|Εκλογή]]* νόμων, που χρονολογείται στην εποχή της Εικονομαχίας της δυναστείας των Ισαύρων. Ωστόσο, αντλεί κάποια έμπνευση από την *Εκλογή*. Ωστόσο η κύρια πηγή είναι ο *[[Ιουστινιάνειος Κώδικας]]* (Corpus Juris Civilis) του Ιουστινιανού Α'΄ (βασ. 527–565), αν και συχνά αλλοιώνεται σε μεγάλο βαθμό.   Ο Πατριάρχης Φώτιος της Κωνσταντινούπολης εργάστηκε για τη σύνταξή του και έγραψε τον πρόλογο και τις δύο ενότητες, που ασχολούνται με τη θέση και τις εξουσίες του Βυζαντινού Αυτοκράτορα και του Πατριάρχη. Συγκεκριμένα, οι εξουσίες του Πατριάρχη εμφανίζονται ευρύτερες από ό,τι στη νομοθεσία τού Ιουστινιανού Α΄, τόσο σε σχέση με τον Αυτοκράτορα όσο και προς τα άλλα πατριαρχεία της Πενταρχίας.  

Η *Επαναγωγή* αποσύρθηκε από την επίσημη χρήση αμέσως μετά την έκδοσή της· είκοσι χρόνια αργότερα αντικαταστάθηκε από το *Πρόχειρον* (που παλαιότερα εθεωρείτο πρόγονος της *Επαναγωγής*), αλλά χρησίμευσε ως βάση για πολλά βιβλία ιδιωτικού δικαίου, όπως το *Επαναγωγή Ενισχυμένη* (Epanagoge Aucta) ή το *[[Κανόνας Συντάγματος]]*.  Μέσω της μετάφρασής του στα Σλαβονικά, η *Eπαναγωγή* επηρέασε στο Ρωσικό κανονικό δίκαιο, συμπεριλαμβανομένου του Kormchaya Kniga του 13ου αι. Οι διατάξεις της για τη θέση του Πατριάρχη και της Εκκλησίας έναντι του προσωρινού ηγεμόνα έπαιξαν μεγάλο ρόλο στη διαμάχη γύρω από τον πατριάρχη Νίκωνα της Μόσχας τον 17ο αι. 

## Βιβλιογραφικές αναφορές

## Πηγές
* Kazhdan, Alexander Petrovich, ed. (1991). The Oxford Dictionary of Byzantium. New York, New York and Oxford, United Kingdom: Oxford University Press. ISBN 978-0-19-504652-6.
* Vasiliev, Alexander Alexandrovich (1952). History of the Byzantine Empire, 324–1453. Madison, Wisconsin: The University of Wisconsin Press. ISBN 0-299-80925-0.

Κατηγορία:Βυζαντινό Δίκαιο
Νόμισμα (νομισματολογία)

Το **νόμισμα** ήταν η αρχαία ελληνική λέξη για το «χρήμα» και προέρχεται από το *νενομισμένο* (δηλ. το καθορισμένο από τον νόμο) οτιδήποτε αποδίδεται, μία χρήση, ένα έθιμο, μία διάταξη, ένα διάταγμα» 

μικρογραφία|300εσ|Αργυρός ''νόμος'' της πόλης Νώλα (ανατολικά της Νάπολης) π. 400-385 π.Χ., 7,24 γραμ. Στη μία όψη νύμφη φέρει ταινία και ενώτιο. Στην άλλη όψη ταύρος με μορφή ανδρός στέφεται από Νίκη, επιγρ.: ΝΩΛΑΙΩΝ

"αλλά το χρήμα έγινε από σύμβαση ως ένα είδος αντιπροσώπευσης της ζήτησης. Και γι' αυτό πήρε το όνομα "νόμισμα", διότι δεν υπάρχει από τη φύση, αλλά από τον νόμο και είναι στη δικαιοδοσία μας να το αλλάξουμε ή να το κάνουμε άχρηστο" Αριστοτέλους *[[Ηθικά Νικομάχεια]]*, 1133b 1.

Ο όρος *νόμος* μπορεί επίσης να αναφέρεται σε ένα αχαϊκό νόμισμα περίπου 8 γραμμαρίων. Στην Κάτω Ιταλία οι ελληνικές πόλεις έκοψαν κέρματα με την ονομασία *νόμος*. Αυτά τα αντέγραψαν οι Ρωμαίοι. Από εδώ προέρχεται ο *nummus*, το χάλκινο νόμισμα της Ρωμαϊκής Αυτοκρατορίας.

## Άλλες χρήσεις
Στα νέα ελληνικά η λέξη *νόμισμα* σημαίνει «κέρμα».  Είναι επίσης ένας όρος που χρησιμοποιούν οι νομισματολόγοι, όταν αναφέρονται στα *κομμάτια χρημάτων ή [[Νόμισμα (κέρμα)|κερμάτων]]*, παράδειγμα των οποίων είναι το Aes rude του Nουμά Πομπίλιου (του 2ου βασιλιά της Ρώμης). 

## Δείτε επίσης
* Αριστοτέλης
* Νομισματολογία
* Νομίσματα της Ρωμαϊκής Δημοκρατίας

## Βιβλιογραφικές αναφορές

### Αναφορές

### Βιβλιογραφία
* *Αρχαία Ελληνικά-ΝΟΜΙΣΜΑ:* "χρήματα", The King James Version (KJV) New Testament Greek Lexicon; Αριθμός Strong:3546 http://www.foreignword.com/Tools/dictsrch_aff.asp?menu=N&query=nomisma&src=CQ&go=Translate&trg=BP 
* Aristotle, NICOMACHEAN ETHICS [1133b 1], μεταφράσεις: α) Thomas Taylor https://www.gutenberg.org/ebooks/8438 ; β) Sir (William) David Ross KBE http://classics.mit.edu/Aristotle/nicomachaen.5.v.html  ; γ) Χάρις Ράκχαμ https://www.perseus.tufts.edu/cgi-bin/ptext?doc=Perseus%3Atext%3A1999.01.0053&layout=&loc=1133b+1
* *Σύγχρονα Ελληνικά-ΝΟΜΙΣΜΑ:* «νόμισμα» http://www.kypros.org/cgi-bin/lexicon  http://www.in.gr/dictionary/lookup.asp?Word=currency
* Πλίνιος ο Πρεσβύτερος, Η Φυσική Ιστορία, ΒΙΒΛΙΟ XXXIV. Η ΦΥΣΙΚΗ ΙΣΤΟΡΙΑ ΤΩΝ ΜΕΤΑΛΛΩΝ. ΣΚΑΣΙΜΟ. 1. (1.)--THE ORES OF BRASS., Εκδόσεις και μεταφράσεις: Αγγλικά (επιμ. John Bostock and Henry Thomas Riley | Λατινικά (επιμ. Karl Friedrich Theodor Mayhoff) https://www.perseus.tufts.edu/cgi-bin/ptext?doc=Perseus:text:1999.02.0137:book=34:chapter=1

Κατηγορία:Νομισματική
Κατηγορία:Κέρματα
Κατηγορία:Ιστορικά νομίσματα
Κατηγορία:Σελίδες με μη επιθεωρημένες μεταφράσεις
ΣΚ Μπενέσοφ

Η **ΣΚ Μπενέσοφ** (*SK Benešov*) είναι τσέχικος αθλητικός σύλλογος με έδρα το Μπενέσοφ της Βοημίας. Η ομάδα αγωνίζεται στο πρωτάθλημα Βοημίας, στην τρίτη κατηγορία του πρωταθλήματος Τσεχίας. Το 1994-95 ήταν στην πρώτη κατηγορία του πρωταθλήματος Τσεχίας αλλά τα μετέπειτα οικονομικά προβλήματα οδήγησαν στην πτώση του.

## Ιστορικές ονομασίες

* 1913: AFK Benešov
* 1929: Benešovský SK
* 1940: Slavoj Benešov
* 1948: Sokol Benešov
* 1949: Sokol ČSD Benešov
* 1953: TJ Lokomotíva Benešov
* 1971: TJ ČSAD Benešov
* 1990: FK Švarc Benešov
* 1996: FK Benešov
* 1999: SK Benešov

## Παραπομπές


Κατηγορία:Ποδοσφαιρικές ομάδες Τσεχίας
Κατηγορία:Ιδρύσεις ποδοσφαιρικών ομάδων το 1913
Άλφρεντ Βέρνερ

Ο **Άλφρεντ Βέρνερ** (12 Δεκεμβρίου 1866 - 15 Νοεμβρίου 1919) ήταν διακεκριμένος Ελβετός νομπελίστας χημικός, ο οποίος σπούδασε στο ETH της Ζυρίχης και διετέλεσε καθηγητής στο Πανεπιστήμιο της Ζυρίχης. Το όνομά του είναι άρρηκτα συνδεδεμένο με την *[[θεωρία της συναρμογής]]* που εξηγεί τις συνδέσεις των επιμέρους δομικών μονάδων σε μια μεγάλη κατηγορία ανόργανων ενώσεων - τα *[[Σύμπλοκο (χημεία)|σύμπλοκα]]*.

## Διακρίσεις
Κέρδισε το Νόμπελ Χημείας το 1913 για την πρόταση της οκταεδρικής διαμόρφωσης συμπλόκων *(complexes)* των μετάλλων μετάπτωσης. Ο Βέρνερ ανέπτυξε τη βάση για τη σύγχρονη χημεία συμπλόκων στις ανόργανες ενώσεις. 

Ήταν ο πρώτος ανόργανος χημικός που κέρδισε το βραβείο Νόμπελ και ήταν και ο μόνος μέχρι το 1973.

## Βιογραφία
Ο Βέρνερ γεννήθηκε το 1866 στη Μυλούζ της Αλσατίας (η οποία ήταν τότε μέρος της Γαλλίας, αλλά αργότερα προσαρτήθηκε από τη Γερμανία το 1871). Μεγάλωσε ως Ρωμαιοκαθολικός. 
μικρογραφία|αριστερά|140x140εσ|Το πιο σημαντικό σύμπλοκο που ανέπτυξε ο Βέρνερ – η '''''σισπλατίνη''''', γνωστό αντικαρκινικό φάρμακο.
Ήταν το τέταρτο και τελευταίο παιδί του *Jean-Adam Werner*, ενός εργάτη χυτηρίου, και της δεύτερης συζύγου του, *Salomé Jeanette Werner*, η οποία καταγόταν από πλούσια οικογένεια. 

Πήγε στην Ελβετία για να σπουδάσει χημεία στο Ελβετικό Ομοσπονδιακό Ινστιτούτο ''(Polytechnikum)'' στη Ζυρίχη, αλλά δεδομένου ότι αυτό το ινστιτούτο δεν είχε τη δικαιοδοσία να χορηγεί διδακτορικά διπλώματα -μέχρι το 1909-, ο Βέρνερ έλαβε επίσημα διδακτορικό από το Πανεπιστήμιο της Ζυρίχης το 1890. Η διδακτορική του διατριβή αποτελεί από μόνη της σημαντική πηγή νέας γνώσης για τις συνδέσεις αζώτου και άνθρακα και τις τετραεδρικές δομές.

Μετά από μεταδιδακτορικές σπουδές στο Παρίσι, επέστρεψε στο Ελβετικό Ομοσπονδιακό Ινστιτούτο για να διδάξει (1892). Το 1893 μετακόμισε στο Πανεπιστήμιο της Ζυρίχης, όπου έγινε καθηγητής το 1895. Το 1894 απέκτησε την ελβετική υπηκοότητα.

## Τελευταία χρόνια
Τον τελευταίο χρόνο της ζωής του έπασχε από γενική εκφυλιστική αρτηριοσκλήρωση, ιδιαίτερα του εγκεφάλου, που επιδεινώθηκε από την χρόνια υπερβολικής κατανάλωσης αλκοόλ και υπερβολικής εργασίας. Πέθανε το 1919 σε ψυχιατρείο της Ζυρίχης.

## Παραπομπές


## Εξωτερικοί σύνδεσμοι
* 

Κατηγορία:Ελβετοί χημικοί
Κατηγορία:Ελβετοί νομπελίστες
Κατηγορία:Βραβευμένοι με Νόμπελ Χημείας
Βουδαπέστη ΑΚ

Η **Βουδαπέστη ΑΚ** (*Budapesti Atlétikai Klub*) είναι ουγγρικός ποδοσφαιρικός σύλλογος με έδρα το Βουδαπέστη της Ουγγαρίας. 

Ιδρύθηκε το 1900 από μία ομάδα αθλητών που είχαν αποφασίσει να εγκαταλείψουν τον προηγούμενο αθλητικό σύλλογο ΜΤΚ Βουδαπέστης επειδή, εκείνη την εποχή δεν υπήρχε ποδοσφαιρικό τμήμα στη MTK. Έκανε το ντεμπούτο του τη σεζόν 1906–07 του πρωταθλήματος και τερμάτισε τέταρτη. Ο σύλλογος παρέμεινε στην κορυφαία κατηγορία για 15 χρόνια, πριν υποβιβαστεί το 1921 και αδρανοποιηθεί  το 1947.

Ο σύλλογος αναμορφώθηκε για πρώτη φορά σε περισσότερα από 70 χρόνια πριν από τη σεζόν 2018-19 από μια ομάδα ντόπιων ενθουσιωδών εμπνευσμένων από την ιστορία. Με επικεφαλής τον πρόεδρο του συλλόγου Μπέρταλαν Μόλναρ, η BAK συγχωνεύθηκε με μία υπάρχουσα ομάδα που ονομαζόταν Ρέσπεκτ και πήρε τη θέση αυτού του συλλόγου, στην έκτη κατηγορία του ουγγρικού ποδοσφαίρου. Ο σύλλογος αναφέρεται συνήθως με το ακρωνύμιο BAK.

## Ιστορικές ονομασίες

* 1900–1910: Budapesti Athletikai Klub
* 1910: merger with Csepeli Athletikai Club
* 1910–1911: Budapest-Csepeli Athletikai Klub
* 1911–1926: Budapesti Atlétikai Klub
* 1920: merger with Nemzeti Torna Club
* 1926–1928: Budapesti Atlétikai Klub FC
* 1928 -: Budapesti Atlétikai Klub Testgyakorlók Köre
* 2018: επανίδρυση ως Budapesti Atlétikai Klub

## Παραπομπές


Κατηγορία:Ποδοσφαιρικές ομάδες Ουγγαρίας
Κατηγορία:Ιδρύσεις ποδοσφαιρικών ομάδων το 1900
Χελβατσαούρι

Το **Χελβατσαούρι** (γεωργιανά: ხელვაჩაური) είναι κωμόπολη στην Ατζαρία, μια αυτόνομη δημοκρατία στη νοτιοδυτική Γεωργία, 8 χλμ νοτιοανατολικά από την περιφερειακή πρωτεύουσα, το Μπατούμι. Οι κωμοπόλεις Χελβατσαούρι και Μαχιντζαούρι και 75 γειτονικά χωριά σχηματίζουν το διαμέρισμα Χελβατσαούρι (ραγιόν) που συνορεύει με τη Μαύρη Θάλασσα στα δυτικά και την Τουρκία στα νότια. Η έκταση του διαμερίσματος είναι 410 τετραγωνικά χιλιόμετρα και ο πληθυσμός 51.189 κάτοικοι.

Ο αρχαίος Άψυρτος αποτελεί σημαντικό ιστορικό φρούριο του διαμερίσματος. Το Μαχιντζαούρι είναι ένα δημοφιλές κλιματικό σπα κοντά στην κωμόπολη. Η στρατιωτική βάση του Χελβατσαούρι βομβαρδίστηκε από τον ρωσικό στρατό, 11 Αυγούστου 2008, στις 3 π.μ. (τοπική ώρα)

## Δείτε επίσης
*Ατζαρία

## Παραπομπές


Κατηγορία:Πόλεις της Γεωργίας
Λίμνη Παλιάστομη

thumb|Η λίμνη Παλιάστομη
Η **λίμνη Παλιάστομη** ή **Παλαιόστομη** (γεωργιανά: პალიასტომი) είναι μικρή λίμνη κοντά στην πόλη Πότι της Γεωργίας, η οποία συνδέεται με τη Μαύρη Θάλασσα με ένα στενό κανάλι. Η επιφάνειά της είναι 17,3 τετραγωνικά χλμ και το μέσο βάθος της 2,6 μ. Μερικά αρχαία κομμάτια της Κολχίδος έχουν βρεθεί κοντά και μέσα στην λίμνη από αρχαιολόγους. Αποτελεί επίσης σημαντικό τόπο αλιείας.

Η λίμνη περιλαμβάνεται στα όρια του Εθνικού Πάρκου Κολχέτι.

## Παραπομπές


Κατηγορία:Λίμνες της Γεωργίας
Εθνική Βιβλιοθήκη της Ανδόρας

Η **Εθνική Βιβλιοθήκη της Ανδόρας** (καταλανικά: Biblioteca Nacional d'Andorra) ιδρύθηκε το 1930 και στη συνέχεια άνοιξε ξανά το 1974. Στεγάζεται στην Casa Bauró,παλιό αρχοντικό στην πρωτεύουσα της Ανδόρας, Ανδόρρα λα Βέλια. Μεταξύ άλλων λειτουργεί επίσης ως υπεύθυνη βιβλιοθήκη για τη νόμιμη κατάθεση της Ανδόρας.

## Ίδρυση και ιστορία
Η Εθνική Βιβλιοθήκη της Ανδόρας δημιουργήθηκε στις 8 Σεπτεμβρίου 1930 με σκοπό την παροχή υπηρεσιών δανεισμού βιβλίων στους κατοίκους των κοιλάδων της Ανδόρας (το Valls d'Andorra). Αρχικά ήταν εγκατεστημένη στην αίθουσα των χαμένων σκαλοπατιών (sala dels passos perdts) της Casa de la Vall (έδρα του Γενικού Συμβουλίου της Ανδόρας). Η ίδρυσή της είναι το αποτέλεσμα μιας πρωτοβουλίας της Ανδορρανικής Εταιρείας Κατοίκων της Βαρκελώνης (Sociedat Andorrana de Residents a Barcelona) και της συνεισφοράς διαφόρων ατόμων και είναι σύμφωνη με την ίδρυση άλλων κοινωνικο-πολιτιστικών φορέων, όπως η Ένωση για την Προστασία της Καταλανικής Εκπαίδευσης (Associació Protectora de l'Ensenyança Catalana).

Η νέα βιβλιοθήκη ιδρύθηκε το 1974 με τη βοήθεια της Λίντια Άρμενγκολ Βίλα. Η αρχική συλλογή των περίπου 2.500 τόμων προήλθε κυρίως από τη βιβλιοθήκη της Casa de la Vall, αλλά περιελάμβανε επίσης δωρεές από την Καταλανική Έκθεση Βιβλίου, δωρεές από διάφορους εκδοτικούς οίκους και έργα που αποκτήθηκαν από το Γενικό Συμβούλιο της Ανδόρας.

Αφού στεγάστηκε σε διάφορες τοποθεσίες, το 1986 η βιβλιοθήκη μετακόμισε σε ένα κτίριο με την επωνυμία  Prada Casadet. Σε  αυτό το κτίριο στεγαζόταν εκείνη την εποχή τόσο η Εθνική Βιβλιοθήκη όσο και η Δημόσια Βιβλιοθήκη της Κυβέρνησης της Ανδόρας και μόνο μια μικρή αίθουσα  ήταν αφιερωμένη αποκλειστικά στην εθνική συλλογή.

Το 1996, επειδή οι συλλογές είχαν αυξηθεί αρκετά, αποφασίστηκε η αναδιάρθρωση και ο διαχωρισμός των υπηρεσιών. Ως εκ τούτου, η Εθνική Βιβλιοθήκη της Ανδόρας μετακόμισε  στο κτίριο της Casa Bauró ενώ η υπόλοιπη συλλογή παρέμεινε στο Prada Casadet.

Εκτός από τους άλλους ρόλους της, η Εθνική Βιβλιοθήκη της Ανδόρας λειτουργεί ως εθνική υπηρεσία ISBN της Ανδόρας από το 1987.

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη
* Ανδόρρα
* Ανδόρρα λα Βέλια

## Παραπομπές


## Εξωτερικοί σύνδεσμοι

* Official website

Κατηγορία:Βιβλιοθήκες στην Ανδόρα
Ανδορα
Μεσοθηλίωμα

Το **μεσοθηλίωμα** είναι ένας πολύ σπάνιος τύπος καρκίνου. Εμφανίζεται στο λεπτό στρώμα ιστού που καλύπτει πολλά από τα εσωτερικά όργανα (γνωστό ως μεσοθήλιο). Η πιο κοινή περιοχή που επηρεάζεται είναι η επένδυση των πνευμόνων και του θωρακικού τοιχώματος (υπεζωκότας). Λιγότερο συχνά μπορεί να επηρεαστεί η επένδυση της κοιλιάς (περιτόναιο) και σπάνια ο σάκος που περιβάλλει την καρδιά (περικάρδιο) ή ο σάκος που περιβάλλει τους όρχεις (κολπικός χιτώνας). 

Περισσότερες από το 80% των περιπτώσεων μεσοθηλιώματος προκαλούνται από την έκθεση στον αμίαντο. Όσο μεγαλύτερη είναι η έκθεση τόσο μεγαλύτερος ο κίνδυνος. Από το 2013, περίπου 125 εκατομμύρια άνθρωποι σε όλο τον κόσμο έχουν εκτεθεί στον αμίαντο κατά την εργασία. Υψηλά ποσοστά ασθενειών εμφανίζονται σε άτομα που εξορύσσουν αμίαντο, παράγουν προϊόντα από αμίαντο, εργάζονται με προϊόντα αμιάντου, ζουν με εργάτες αμιάντου ή εργάζονται σε κτίρια που περιέχουν αμίαντο. 

Τα συμπτώματα του μεσοθηλιώματος μπορεί να περιλαμβάνουν δύσπνοια λόγω υγρού γύρω από τον πνεύμονα (πλευριτική συλλογή), πρησμένη κοιλιά, πόνο στο θωρακικό τοίχωμα, βήχα, αίσθημα κόπωσης και απώλεια βάρους. Τα συμπτώματα αυτά συνήθως καθυστερούν να εμφανιστούν λόγω της αργής ανάπτυξης του καρκίνου.

Η διάγνωση μπορεί να πραγματοποιηθεί με βάση τα ευρήματα της ακτινογραφίας θώρακα και της αξονικής τομογραφίας και επιβεβαιώνεται είτε με την εξέταση υγρού που παράγεται από τον καρκίνο (κυτταρολογία) είτε με βιοψία ιστού του καρκίνου.

Η πρόληψη εστιάζει στη μείωση της έκθεσης στον αμίαντο. Η θεραπεία συχνά περιλαμβάνει τη χειρουργική επέμβαση, την ακτινοθεραπεία και τη χημειοθεραπεία. Μια άλλη διαδικασία που χρησιμοποιείται, γνωστή ως πλευρόδεση, μπορεί να χρησιμοποιηθεί για να αποτρέψει τη συσσώρευση περισσότερου υγρού γύρω από τους πνεύμονες. Η χημειοθεραπεία περιλαμβάνει συχνά τη χρήση φαρμάκων σισπλατίνη και πεμετρεξίδη. Το ποσοστό των ανθρώπων που επιβιώνουν πέντε χρόνια μετά τη διάγνωση είναι κατά μέσο όρο 8% στις Ηνωμένες Πολιτείες.

Το 2015, περίπου 60.800 άτομα είχαν μεσοθηλίωμα και 32.000 πέθαναν από τη νόσο. Τα ποσοστά εμφάνισης μεσοθηλιώματος ποικίλλουν σε διάφορες περιοχές του κόσμου, ανάλογα με τη χρήση του αμιάντου. Τα ποσοστά είναι υψηλότερα στην Αυστραλία, στο Ηνωμένο Βασίλειο και χαμηλότερα στην Ιαπωνία. Η ασθένεια εμφανίζεται συχνότερα στους άνδρες παρά στις γυναίκες. Τα ποσοστά της νόσου έχουν αυξηθεί από τη δεκαετία του 1950, λόγω της αυξημένης χρήσης του αμιάντου. Η διάγνωση γίνεται συνήθως μετά την ηλικία των 65 ετών και οι περισσότεροι θάνατοι συμβαίνουν περίπου στην ηλικία των 70 ετών.

## Παραπομπές

Κατηγορία:Σπάνιες ασθένειες
Κατηγορία:Καρκίνος
Βέρος Μετέορ Εγκιετέρτες ΣΚ

Η **Βέρος Μετέορ Εγκιετέρτες ΣΚ** (*Vörös Meteor Egyetértés Sport Klub*) είναι ουγγρικός ποδοσφαιρικός σύλλογος με έδρα το Βουδαπέστη της Ουγγαρίας. Ιδρύθηκε το 1907 και συμμετείχε στην πρώτη κατηγορία του πρωταθλήματος της χώρας το 1921-22. Το 1975 συγχωνεύτηκε με την ΜΤΚ Βουδαπέστης.

## Παραπομπές


Κατηγορία:Ποδοσφαιρικές ομάδες Ουγγαρίας
Κατηγορία:Ιδρύσεις ποδοσφαιρικών ομάδων το 1907
Σαλγκοταριάνι ΒΤΚ

Η **Σαλγκοταριάνι Μπαράτοκ Τόρνα Κλαμπ** (*Salgótarjáni Barátok Torna Club*) είναι ουγγρικός ποδοσφαιρικός σύλλογος με έδρα το Σαλγκοταριάν. Ιδρύθηκε το 1920 και συμμετείχε στο πρωτάθλημα πρώτης κατηγορίας της χώρας το 1935-36 καταλαμβάνοντας την τρίτη θέση. Αγωνίζεται στην τρίτη κατηγορία του πρωταθλήματος Ουγγαρίας.

## Παραπομπές


Κατηγορία:Ποδοσφαιρικές ομάδες Ουγγαρίας
Κατηγορία:Ιδρύσεις ποδοσφαιρικών ομάδων το 1920
Σύστημα διαχείρισης πακέτων

Το **σύστημα διαχείρισης πακέτων**, ή ο διαχειριστής πακέτων, είναι συλλογή εργαλείων λογισμικού που αυτοματοποιεί τη διαδικασία εγκατάστασης, αναβάθμισης, ρύθμισης παραμέτρων και κατάργησης προγραμμάτων υπολογιστή για έναν υπολογιστή με συνέπεια.

Ένας διαχειριστής πακέτων ασχολείται με πακέτα, διανομές λογισμικού και δεδομένων σε αρχεία αρχειοθέτησης. Τα πακέτα περιέχουν μεταδεδομένα, όπως το όνομα του λογισμικού, την περιγραφή του σκοπού του, τον αριθμό έκδοσης, τον προμηθευτή, το άθροισμα ελέγχου (κατά προτίμηση μια κρυπτογραφική συνάρτηση κατακερματισμού) και μια λίστα εξαρτήσεων που είναι απαραίτητες για τη σωστή λειτουργία του λογισμικού. Κατά την εγκατάσταση, τα μεταδεδομένα αποθηκεύονται σε μια τοπική βάση δεδομένων πακέτων. Οι διαχειριστές πακέτων διατηρούν συνήθως μια βάση δεδομένων με εξαρτήσεις λογισμικού και πληροφορίες έκδοσης για να αποτρέψουν αναντιστοιχίες λογισμικού και ελλείπουσες προϋποθέσεις. Συνεργάζονται στενά με αποθετήρια λογισμικού, διαχειριστές δυαδικών αποθετηρίων και καταστήματα εφαρμογών.

Οι διαχειριστές πακέτων έχουν σχεδιαστεί για να εξαλείφουν την ανάγκη για μην αυτόματες εγκαταστάσεις και ενημερώσεις. Αυτό μπορεί να είναι ιδιαίτερα χρήσιμο για μεγάλες επιχειρήσεις, των οποίων τα λειτουργικά συστήματα αποτελούνται συνήθως από εκατοντάδες ή και δεκάδες χιλιάδες διαφορετικά πακέτα λογισμικού.

## Παραπομπές


Κατηγορία:Λογισμικό
Κέβιν ΜακΧέιλ

Ο **Κέβιν Έντουαρντ ΜακΧέιλ** (*Kevin Edward McHale*, γεννήθηκε 19 Δεκεμβρίου 1957) είναι Αμερικανός πρώην επαγγελματίας καλαθοσφαιριστής και  προπονητής, που αγωνίστηκε σε ολόκληρη την επαγγελματική του καριέρα στους Μπόστον Σέλτικς. Θεωρείται ως ένας από τους καλύτερους πάουερ φόργουορντ όλων των εποχών και είναι μέλος του Naismith Memorial Basketball Hall of Fame.

## Καριέρα

Μετά τη θητεία του στο γυμνάσιο στην οποία ονομάστηκε *Mr. Basketball* της πολιτείας της Μινεσότα, φοίτησε στο Πανεπιστήμιο, όπου επιλέχθηκε σε δύο πρώτες ομάδες της περιφέρειας και σημείωσε πολλά ομαδικά ρεκόρ που εξακολουθούν να ισχύουν μέχρι και σήμερα. Επιλέχθηκε τρίτος στο ντραφτ του ΝΒΑ το 1980 από τους Σέλτικς και πέρασε τις πρώτες του έξι σεζόν ως πολύτιμος παίκτης πάγκου, υποστηρίζοντας τους Λάρι Μπερντ και Ρόμπερτ Πάρις, ονομαζόμενος δύο φορές ο καλύτερος έκτος παίκτης της χρονιάς του NBA. Έγινε βασικός το 1986, σχηματίζοντας αυτό που συχνά θεωρείται η καλύτερη τριάδα ψηλών παικτών στην ιστορία του ΝΒΑ. Κέρδισε τρία πρωταθλήματα με τους Σέλτικς. Έχοντας ήδη παίξει σε ένα NBA All-Star Game ως παίκτης πάγκου, αφότου έγινε βασικός, έπαιξε σε επιπλέον έξι αγώνες και ψηφίστηκε στην καλύτερη αμυντική ομάδα έξι συνολικά φορές. Μετά από τραυματισμούς που ανάγκασαν την αποχώρησή του μετά τη σεζόν 1992–93 έχοντας μέσους όρους 17,9 πόντους, 7,3 ριμπάουντ και 1,7 ασίστ ανά αγώνα. Συμπεριλήφθηκε στις δύο επετειακές ομάδες των 50 και 75 χρόνων του πρωταθλήματος. 

Ο ΜακΧέιλ άρχισε να εργάζεται για τους Μινεσότα Τίμπεργουλβς αμέσως μετά την αποχώρησή του το 1993 (μέχρι το 2009) και σε διαφορετικές χρονικές στιγμές, ως τηλεοπτικός αναλυτής, γενικός διευθυντής και επικεφαλής προπονητής. Ήταν ο προπονητής των Χιούστον Ρόκετς από το 2011 μέχρι που απολύθηκε μετά από το κακό ξεκίνημα στη σεζόν 2015–16. Εργάζεται επί του παρόντος ως αναλυτής αγώνων.

## Τίτλοι και διακρίσεις

* 3 × Πρωτάθλημα NBA (1981, 1984, 1986)
* 7 × NBA All-Star (1984, 1986 - 1991)
* Καλύτερη ομάδα NBA (1987)
* 3 × Καλύτερη αμυντική ομάδα (1986 – 1988)
* 3 × Δεύτερη καλύτερη αμυντική ομάδα (1983, 1989, 1990)
* 2 × NBA καλύτερος έκτος παίκτης (1984, 1985)
* Καλύτερη ομάδα ρούκι  (1981)
* Επετειακή ομάδα 50 χρόνων του ΝΒΑ 
* Επετειακή ομάδα 75 χρόνων του ΝΒΑ 
* Νο. 32 αποσύρθηκε από τους Μπόστον Σέλτικς
* Νο. 44 αποσύρθηκε από τους Μινεσότα Γκόλντεν Γκόρφερς
* Μινεσότα Mr. Basketball (1976)

## Παραπομπές


## Εξωτερικοί σύνδεσμοι
 
* Αναλυτικά στατιστικά καριέρας  
* Kevin McHale 

 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές All-Star Game (NBA)
Κατηγορία:Καλαθοσφαιριστές Μπόστον Σέλτικς
Κατηγορία:Πάουερ φόργουορντ
Κατηγορία:Αμερικανοί προπονητές καλαθοσφαίρισης 
Κατηγορία:Εισαχθέντες στο Naismith Memorial Basketball Hall of Fame
Αγκοντάνζ

Το **Αγκοντάνζ** (, , ,  ή ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Κάβουρας Αντιπάρου

Ο **Κάβουρας** ή **Επάνω Φυρά** είναι νησίδα των Κυκλάδων στη βόρεια άκρη της Αντίπαρου στα βορειανατολικά της νησίδας Διπλό με την οποία ενώνεται με αμμώδη αβαθή. Έχει έκταση 0,294 τ.χλμ.. Αναφέρεται επίσημα, για πρώτη φορά, το 2001 να απογράφεται στην κοινότητα Αντιπάρου και σύμφωνα με την απογραφή 2021 δεν κατοικείται.

## Παραπομπές


Κατηγορία:Βραχονησίδες της Αντιπάρου
Συνέλευση του Μεσολογγίου (1821)

μικρογραφία|Αλέξανδρος Μαυροκορδατος, πρόεδρος της συνέλευσης και της Γερουσίας Δυτικής Χέρσου Ελλάδος, Εθν. Ιστορ. Μουσείο
Η **Συνέλευση του Μεσολογγίου (1821)** ή αλλιώς **Συνέλευση της Δυτικής Χέρσου Ελλάδος** έλαβε χώρα στο Μεσολόγγι και διήρκησε από τις 4 Νοεμβρίου 1821 μέχρι και της 9 Νοεμβρίου 1821. Πρωτεύον σκοπός της ήταν η δημιουργία του Οργανισμού Δυτικής Ελλάδος.

## Υπόβαθρο
Ακολουθώντας συνεκδοχικά την πυροδοτηση της Ελληνικής Επανάστασης του 1821, κατόπιν πολλαπλών ελληνικών νικών, συγκλήθηκε το εν λόγω συμβούλιο, που είχε ως ύψιστο σκοπό τη δημιουργία και την αναγνώριση της Γερουσίας της Δυτικής Χέρσου Ελλάδος.

## Συνέλευση του Μεσολογγίου και Γερουσία της Δυτικής Χέρσου Ελλάδος

### Σκοπός Γερουσίας
Η Γερουσία της Δυτικής Χέρσου Ελλάδος ήταν μια τοπική διοικητική αρχή, η οποία υπήρξε για ένα πεπερασμένο χρονικό διάστημα. Σκοπός της ήταν η οργάνωση των πολεμικών διενέξεων και της διατήρησης της τάξης στη συγκεκριμένη αυτή περιοχή.

### Μέλη της Γερουσίας - Αριθμός, Εκπροσώπηση και Καθήκοντα
Η Γερουσία αριθμούσε 10 μέλη, τα οποία είχαν καθήκον λογοδοτούν στην εθνική συνέλευση. Αξιοσημείωτο είναι, ότι η κάθε περιοχή εκπροσωπούνταν από ένα μέλος, το οποίο είχε ετήσια θητεία.

### Πρόεδροι της Γερουσίας
μικρογραφία|Δημήτριος Μάκρης, Έλληνας αγωνιστής που παραβρέθηκε στη Συνέλευση του Μεσολογγίου
Ως πρώτος πρόεδρος της Γερουσίας εκλέχτηκε ο Αλέξανδρος Μαυροκορδάτος, ο οποίος άλλωστε είχε διατελέσει και πρόεδρος της συνεδριάσεως.

### Έδρα της Γερουσίας
Πρώτη έδρα της Γερουσίας ήταν το ίδιο το Μεσολόγγι. Κατόπιν, η έδρα άλλαξε και έγινε το Βραχώρι, το οποίο και βρίσκεται στον σημερινό νόμο Αιτωλοακαρνανίας, στη Στερεά Ελλάδα.

## Συμμετέχοντες
Ως πρόεδρος της συνέλευσης ορίστηκε ο Αλέξανδρος Mαυροκορδάτος, με γραμματέα τον Νικόλαο Λουριώτη.

Πρέπει να υπογραμμιστεί, μολαταύτα, πως πολλά σημαίνοντα πρόσωπα της Ελληνικής Επαναστάσεως συμμετείχαν στην εν λόγω συνέλευση. Ενδεικτικά, μερικά από αυτά είναι τα εξής:

* Ο Αλέξανδρος Μαυροκορδάτος, πολιτικός, ο οποίος διατέλεσε και πρόεδρος της συνέλευσης
* Ο Ιωάννης Τρικούπης, πολιτικός 
* Ο Νικολάκης Θάνου (ως εκπρόσωπος-επίτροπος του οπλαρχηγού Γ. Βαρνακιώτη)
* Ο Δημήτριος Μακρής, Έλληνας οπλαρχηγός
* Ο Κωνσταντίνος Καραπάνος, πολιτικός.
* Ο Φώτιος Καραπάνου, αγωνιστής και εκπαιδευτικός.

## Εφαρμογή
Η απόφαση για τη δημιουργία της Γερουσίας Δυτικής Χέρσου Ελλάδος έγινε δεκτή και τέθηκε σε λειτουργία. Ωστόσο, κατά τη διάρκεια της Β´ Εθνοσυνέλευσης στης 30 Μαρτίου 1823, η γερουσία καταργήθηκε οριστικά.

## Μεταγενέστερα γεγονότα
Η Β´ Συνέλευση Δυτικής Χέρσου Ελλάδος επίσης έλαβε χώρα στο Μεσολόγγι.

## Δείτε επίσης

* Β΄ Συνέλευση της Δυτικής Χέρσου Ελλάδος
* Γ΄ Συνέλευση της Δυτικής Χέρσου Ελλάδος

## Παραπομπές


## Βιβλιογραφικές πηγές
* 
* 

Κατηγορία:Συνελεύσεις της Ελληνικής Επανάστασης του 1821
Ουμουρτζά

H **Ουμουρτζά** (τουρκικά: Umurca) είναι χωριό στην περιοχή Μερίτς της επαρχίας Αδριανούπολης στην Τουρκία, 4 χλμ ανατολικά του ελληνικού Σουφλίου. Απέχει 90 χλμ από το κέντρο της Αδριανούπολης και 5 χλμ από το κέντρο της πόλης Μερίτς. Ο πληθυσμός το 2011 ήταν 349 κάτοικοι.

Η οικονομία του χωριού βασίζεται στην κτηνοτροφία και τη γεωργία.

## Παραπομπές


Κατηγορία:Αδριανούπολη
Σεντλόριντς ΑΚ

Η **Σεντλόριντς ΑΚ** (ουγγρικά: *Szentlőrinci AC*) είναι ουγγρικός ποδοσφαιρικός σύλλογος με έδρα το προάστιο της Βουδαπέστης Πεστσεντλόριντς. Ιδρύθηκε το 1918 και συμμετείχε στο πρωτάθλημα πρώτης κατηγορίας της χώρας για πρώτη φορά το 1945-46 καταλαμβάνοντας την 8η θέση. Κορυφαίος τότε της ομάδας ο μεγάλος σκόρερ Φέρεντς Ντέακ που εκείνη τη χρονιά σημείωσε ακατάρριπτο ρεκόρ Ευρώπης με 66 γκολ πρωταθλήματος. Χρώματα του συλλόγου είναι το μπλε και το μαύρο.

## Ιστορικές ονομασίες

* 1908–1919: Pestszentlőrinci Athletikai Club
* 1919–1945: Szentlőrinci Atlétikai Club
* 1945–1947: Szentlőrinci AC Barátság
* 1947: συγχώνευση με τον Kőbányai Barátság
* 1947–1949: Szentlőrinci Atlétikai Club
* 1949: συγχώνευση με την Budapesti Postás SE
* 1956: επανιδρύθηκε
* 1957–1959: Petőfi Szentlőrinci Atlétikai Club

## Παραπομπές


Κατηγορία:Ποδοσφαιρικές ομάδες Ουγγαρίας
Κατηγορία:Ιδρύσεις ποδοσφαιρικών ομάδων το 1908
Μερίτς (Αδριανούπολη)

Το **Μερίτς** (τουρκικά: *Meriç*), πρώην Καβακλί, είναι πόλη και περιοχή της Ανατολικής Θράκης στην επαρχία Αδριανούπολης του Διαμερίσματος του Μαρμαρά, εντός της επικράτειας της Τουρκίας. Η περιοχή του Μερίτς περιβάλλεται από τη Μακρά Γέφυρα (Ουζούν Κιοπρού) στα ανατολικά και τα νοτιοανατολικά, την περιοχή των Υψάλων στα νότια και την ελληνική επικράτεια στα δυτικά και βόρεια. Η περιοχή αποτελείται από 2 πόλεις και 21 χωριά, και πήρε το όνομά της από τον ποταμό Έβρο, ο οποίος ονομάζεται Μερίτς στα τουρκικά. Από το 2018 έχει πληθυσμό 2.100 κατοίκους.

## Ιστορία
Ο τόπος κατακτήθηκε από τους Οθωμανούς το 1361. Μέχρι τους Βαλκανικούς Πολέμους το 1912, ένα μέρος της περιοχής αποτελούσε τμήμα του Σουφλίου (τότε ακόμα μέρος της Οθωμανικής Αυτοκρατορίας), με το άλλο τμήμα να συνδέεται με τη γειτονική περιοχή Ουζούν Κιοπρού. Μετά την απώλεια του Σουφλίου για την Τουρκία το 1913, δημιουργήθηκε μια νέα περιοχή ονόματι Καβακλί. Από το 1920 έως το 1922, η περιοχή ήταν προσαρτημένη στην Ελλάδα. Μέχρι το 1930, το όνομα παρέμεινε το ίδιο. Το 1930, η περιοχή πήρε το σημερινό της όνομα *Μερίτς*.

Σήμερα το Μερίτς αποτελεί ένα από τα σημεία διέλευσης παράνομων μεταναστών από την Τουρκία στην Ελλάδα.

## Παραπομπές


Κατηγορία:Πόλεις της Τουρκίας
Άγιος Νικόλαος Βογατσικού Καστοριάς

Ο **Άγιος Νικόλαος** είναι οικισμός της τοπικής κοινότητας Βογατσικού, της δημοτικής ενότητας (τέως δήμου) Ίωνος Δραγούμη, του δήμου Άργους Ορεστικού, της περιφερειακής ενότητας (τέως νομού) Καστοριάς, στην περιφέρεια Δυτικής Μακεδονίας, σύμφωνα με το πρόγραμμα *Καλλικράτης*, καθώς και των μεταβολών που ακολούθησαν αυτό το πρόγραμμα. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία και νομό Καστοριάς, στο γεωγραφικό διαμέρισμα Μακεδονίας.
## Γεωγραφία
Ο Άγιος Νικόλαος είναι ορεινός οικισμός στο νοτιοανατολικό άκρο του νομού Καστοριάς, κοντά στα όρια με τον νομό Κοζάνης. Βρίσκεται στις νοτιοδυτικές κλιτύς της κορυφής «Βογατσικό» (1.361 μ.), ακριβώς δίπλα στον φερώνυμο οικισμό του Βογατσικού, σε μέσο σταθμικό υψόμετρο 850. Απέχει 25 χλμ. περίπου ΝΔ της Καστοριάς.  
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Βογατσικού του νομού Καστοριάς, Με το ΦΕΚ 244Α - 04/12/1997 αποσπάστηκε από την κοινότητα Βογατσικού και προσαρτήθηκε στον δήμο Ίωνος Δραγούμη. Με το ΦΕΚ 87Α - 07/06/2010 αποσπάστηκε από τον δήμο Ίωνος Δραγούμη και προσαρτήθηκε στον δήμο Ορεστίδος, ο οποίος, το 2013, μετονομάστηκε σε δήμο Άργους Ορεστικού.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* eetaa.gr

Κατηγορία:Δήμος Άργους Ορεστικού
Κατηγορία:Χωριά της περιφερειακής ενότητας Καστοριάς
Νιούρι Σίτι ΦΚ

Η **Νιούρι Σίτι ΦΚ** (* Newry City FC*) ήταν ποδοσφαιρικός σύλλογος από τη Βόρεια Ιρλανδία με έδρα το Νιούρι. Ιδρύθηκε το 1918 και συμμετείχε στο πρωτάθλημα πρώτης κατηγορίας της χώρας για διάστημα δεκαετιών. Τα χρώματα του συλλόγου ήταν το μπλε και το λευκό. Διαλύθηκε το 2012. Στη διαδοχή της ιδρύθηκε η Νιούρι Σίτι Αθλέτικ Φούτμπολ Κλαμπ (Νιούρι Σίτι ΑΦΚ).

## Τίτλοι

* Ιρλανδικό πρωτάθλημα δεύτερης κατηγορίας : 1997–98
* County Antrim Shield : 1987–88
* Κύπελλο Μιντ-Ούλστερ (14) : 1936–37, 1956–57, 1963–64, 1966–67, 1968–69, 1974–75, 1977–78, 1978–79, 1984–85, 1986–87, 1980–1981, 1989–99, 2007, 2011–12

## Παραπομπές


Κατηγορία:Ποδοσφαιρικές ομάδες Βορείου Ιρλανδίας
Κατηγορία:Ιδρύσεις ποδοσφαιρικών ομάδων το 1918
Πανελλήνιο πρωτάθλημα ανώμαλου δρόμου γυναικών 2022

Το **[[Πανελλήνιο πρωτάθλημα ανώμαλου δρόμου γυναικών]] [[2022]]** διεξήχθη στις 20 Φεβρουαρίου στην Πηγή Τρικάλων. Πρωταθλήτρια αναδείχθηκε η **[[Αναστασία Μαρινάκου]]** του Παναθηναϊκού. Πρωταθλητής σύλλογος στο ομαδικό αναδείχθηκε ο **[[Παναθηναϊκός (στίβος)|Παναθηναϊκός]]** για όγδοη φορά στην ιστορία του θεσμού.

## Ατομικό (8.000μ)

## Ομαδική βαθμολογία

## Πρωταθλήματα μικρών ηλικιών

## Πηγές
* Πανελλήνιο Πρωτάθλημα Ανωμάλου Δρόμου 2022

Γυναικων
Κατηγορία:Στίβος το 2022
Κατηγορία:Περιφερειακή ενότητα Τρικάλων